Virallinen lehti nro C 115 , 14/04/1997 s. 0158



B4-0189, 0208, 0234, 0238 ja 0245/97 Päätöslausema Albanian tilanteesta Euroopan parlamentti, joka - ottaa huomioon aiemmat päätöslauselmansa Albanian tilanteesta, A. Palauttaa mieliin maassa kommunistivallan sortumisen jälkeen vallinneen erittäin vaikean tilanteen ja demokraattisen perinteen täydellisen puuttumisen ja katsoo, että tämä kriisi on osoitus vaikeuksista, jotka liittyvät rajuun siirtymiseen kollektiivisesta talousjärjestelmästä liberaaliin talouteen, B. katsoo, että Albania on vaarassa suistua sisällissotaan sekasorron vallitessa maan eteläosassa, missä asekauppoja on ryöstelty ja poliisien/turvajoukkojen ja mielenosoittajien välillä on käyty väkivaltaisia aseellisia selkkauksia, C. katsoo, että hallitus on vastannut levottomuuksiin ja mellakoihin julistamalla poikkeustilan ja asettamalla lehdistön tiukan valvonnan alaiseksi sekä julistamalla, että «aseistetut kapinalliset» ammutaan varoittamatta kuoliaaksi, jos he eivät luovuta aseitaan viipymättä, D. panee huolestuneena merkille, että kyseisenä väkivaltaisena aikana presidentti Sali Berisha vahvistettiin uudelleen valtionpäämiehen tehtäviinsä, E. katsoo, että neuvoston puheenjohtaja vieraili Tiranassa 7. maaliskuuta poliittisen ratkaisun löytämiseksi nykyiseen kriisiin, F. korostaa, että presidentti Berisha ja opposition johtajat ovat ensimmäisen kerran päässeet sopimukseen ratkaisun löytämiseksi maassa vallitsevan levottomuuden taustalla oleviin perustavanlaatuisiin demokraattisiin ja taloudellisiin ongelmiin, G. on erittäin huolestunut riippumattomaan lehdistöön kohdistuvista hyökkäyksistä, mukaanlukien tärkeimmän, «Koha Jone»-nimisen, opposition sanomalehden toimitukseen kohdistunut tuhopolttoisku ja ulkomaisten toimittajien ahdistelu sekä heidän työskentelynsä estäminen, H. korostaa Albanian demokraattisten instituutioiden vakaannuttamisen sekä sen tärkeyttä, että estetään tilanteen tuleminen vielä epävakaammaksi ja jännitteiden leviäminen naapurimaihin; 1. Tuomitsee voimakkaasti kaiken väkivallan, joka lisää kriisin syvenemistä Albaniassa ja joka voi jopa johtaa sisällissodan puhkeamiseen tässä eurooppalaisessa valtiossa; pyytää kaikkia kapinallisryhmiä Albanian eteläosissa luovuttamaan aseensa ja tukemaan tällä tavoin Albanian kriisin rauhanomaista ratkaisua; pyytää samalla presidentti Berishaa vastavuoroisesti takaamaan lupaamansa yleisen armahduksen; 2. Tukee Tiranassa 9. maaliskuuta 1997 solmittua, presidentti Berishan ja kymmenen oppositiopuolueen välistä sopimusta, jossa määrätään mm., että julistetaan yleinen armahdus, muodostetaan laajapohjainen hallitus allekirjoittaneiden poliittisten voimien kesken, aloitetaan aselepo ja pidetään parlamenttivaalit viimeistään kesäkuussa 1997, ja korostaa sen merkitystä, että kaikki osapuolet sitoutuvat tämän sopimuksen pikaiseen täytäntöönpanoon; 3. Kehottaa Albanian viranomaisia varmistamaan, että sekä poliisivoimia että turvallisuusjoukkoja kehotetaan noudattamaan lainvalvonnan kansainvälisiä standardeja ja ryhtymään kaikkiin tarvittaviin toimenpiteisiin uskonnollisten ja etnisten vähemmistöjen suojelemiseksi; kehottaa mielenosoittajia pitäytymään rauhanomaisissa protesteissa, olemaan rakentavia poliittisen ratkaisun löytämisessä kriisiin ja pidättymään sotilaallisista ratkaisupyrkimyksistä; 4. Vaatii Albanian viranomaisia vapauttamaan kaikki poliittiset vangit ja antamaan täydelliset tiedot Fatos Nanon olinpaikasta ja kohtalosta sekä takaamaan hänen hyvinvointinsa; 5. Vetoaa kiireisesti Albanian naapurimaihin, erityisesti Italiaan ja Kreikkaan, että ne jatkaisivat naapurillisia ponnistuksia Albanian tilanteen vakauttamiseksi ja estäisivät levottomuuksien leviämisen naapurialueille; 6. Pyytää komissiota ja neuvostoa, etenkin yhteistyössä Italian ja Kreikan kanssa, etsimään kaikkia mahdollisia keinoja tämän vaikean tilanteen laukaisemiseksi; 7. Uskoo, että tässä suhteessa on välttämätöntä tehdä EU:n läsnäolosta Kaakkois- Euroopassa entistä näkyvämpää nimittämällä neuvoston erityislähettiläs; 8. Vaatii kaikkia Albanian poliittisia voimia tukemaan vallitsevan tilanteen rauhanomaista ja demokraattista ratkaisua; 9. Pyytää komissiota, neuvostoa ja kansainvälisiä rahoituslaitoksia toimimaan aktiiviseksi Albanian taloudellisen kriisin ratkaisemiseksi ja asettamaan avun ehdoksi demokratisoinnin ja tiedotusvälineiden vapauden lisäämisen; 10. Toistaa pyyntönsä, että Euroopan unioni jäsenvaltioineen tarjoaisi teknistä apua Albanialle vilpillisten taloussuunnitelmien ehkäisemiseksi, mikä voisi vaikuttaa myös naapurialueisiin, ja antamaan täyden tukensa pyramidityyppisten sijoitusohjelmien tutkintaan; 11. Kehottaa puhemiestään käsittelemään kiireisesti asiaa selvittävän valtuuskunnan lähettämistä tarkkailemaan tilannetta maassa; 12. Kehottaa puhemiestään välittämään tämän päätöslauselman neuvostolle, komissiolle, ETYJ:lle sekä Albanian parlamentille, hallitukselle ja presidentille.